kardosdrur/scandi-wiki huggingface dataset:
Arabicakaffe

Arabicakaffe eller ægte kaffe (Coffea arabica) er den art af kaffe, som var den første, der blev taget ind til dyrkning og som er den mest udbredte i verden. Arabicakaffe udgør 70-75 % af verdens produktion. Bærrene og særligt kernerne indeholder det opkvikkende stof koffein.

Beskrivelse 
Planten er et lille, stedsegrønt træ med en tæt, ægformet, men senere noget uregelmæssig krone. Barken er først lysegrøn og glat, senere bliver den rødbrun, og til sidst er den lyst grålig. Knopperne sidder modsat, og de er spidse og udspærrede.

Træet kan i flere egne af Brasilien gro op til 75 meter, hvilket skyldes en blanding af tørke og luftfugtigheden i det brasilianske klima.

Bladene er ovale og læderagtige med hel, bølget rand. Oversiden er blank og mørkegrøn, mens undersiden er lysegrøn. Blomsterne sidder i tætte stande fra bladhjørnerne. De enkelte blomster er hvide og regelmæssige. Frugterne er saftige bær med to kerner, de såkaldte kaffebønner.

Rodsystemet består af en kort, men kraftig pælerod med siderødder ud i alle retninger og med et tæt filt af finrødder.

Højde x bredde og årlig tilvækst: 10 x 3 m (25 x 10 cm/år). Målene kan anvendes ved udplantning.

Hjemsted 
Ægte kaffe har sin naturlige udbredelse i Etiopien, og i den sydvestlige del (Yayu-området) findes der regnskove i 1.200-1.700 m højde, hvor arten vokser sammen med bl.a. Abutilon cecilli (en art af klokketræ), afrikansk blomme, Capparis tomentosa (en art af kapers-slægten), Celtis africana (en art af nældetræ), Clematis longicauda (en art af skovranke), Diospyros abyssinica (en art af ibenholt), duftdracæna, Jasminum abyssinicum (en art af jasmin), kap-oliven, Phoenix reclinata (en art af daddelpalme), Phytolacca dodecandra (en art af kermesbær), Pittosporum viridiflorum (en art af klæbefrø), Rhoicissus tridentata (en art af hjertevin), Rhus ruspoli (en art af sumak), Schefflera abyssinica (en art af paraplytræ), Senna petersiana  (en art af sennes) og Stereospermum kanthianum (en art af stueask).

Anvendelse 
De tørrede og ristede frugtkerner bruges i brygning af kaffe og som smagsgiver i talrige produkter. Denne art regnes for den bedste af flere dyrkede.

Note 

Nytteplanter fra Afrika
Frugttræer
Kaffe-slægten
Sort peber

Sort Peber (Piper nigrum) er en stedsegrøn lian, der dyrkes for de skarpt smagende frugters skyld.

Anvendelse 
Sort Pebers frugter forhandles som hele "peberkorn" eller som pulveriseret, "stødt peber".

Lianer
Krydderier
Peber-slægten
Grønspætte (flertydig)

Grønspætte har flere betydninger:
 Grønspætte er et dyr.
 Grønspætterne er et spejderkorps i Anders Ands univers.
Grønspætterne (flertydig)

Grønspætterne har flere betydninger:
 Grønspætterne er et spejderkorps i Anders Ands univers. Se Grønspætterne.
 Nogle spejdergrupper har taget navnet Grønspætterne – sandsynligvis som reference til ovennævnte.
Modulo

Modulo er en operator, der ofte anvendes til manipulation af tal og variabler i programmeringssprog. For positive heltal er modulo resten ved division.

Eksempel 1
27 mod 5=2

Forklaring: Ved division går 5 op i 27, 5 gange. Resten (modulo) er derfor heltalsdivisonen trukket fra 27.

Modulo 27-25 = 2

Eksempel 2
Udregning, der viser hvorvidt et bestemt årstal, er et skudår:
bool skudår = ((årstal % 4 == 0 && årstal % 100 != 0) || årstal % 400 == 0) && årstal % 3600 != 0;

Modulo skrives som et procent-tegn, men må absolut ikke forveksles med procentregning.

Aritmetik
Binære operationer
Kamelia

 
Kamelia (Camellia japonica) er en stedstegrøn busk eller et lille træ med en bred, opstigende vækstform.

Beskrivelse 
Barken er glat og grå. Knopperne er lysegrønne og spredte. Bladene er læderagtige, helrandede og ovale med en skinnende blank overside og en lysegrøn underside. 

Planten blomstrer i det meget tidlige forår med rosenagtige blomster. De har runde, overlappende kronblade og gule støvdragere. Planten danner ikke modent frø i Danmark.

Kamelia har et meget fint forgrenet rodnet. Den er helt afhængig af samlivet med flere forskellige mycorrhizasvampe.

Højde x bredde og årlig tilvækst: 6 x 4 m (15 x 10 cm/år). Disse mål kan fx anvendes, når arten udplantes.

Hjemsted 
Planten vokser i kystnære løvskove i Kina, Korea og på alle de japanske hovedøer. 

På Ulnung-øen ud for Korea findes den sammen med bl.a. Butbladet Liguster, Japansk Bøg, Pensel-Fyr og Siebold-Hemlock.

Sorter 
Kamelia er egentlig slet ikke tilpasset dansk klima, og den har mest været brugt i vinterstuer og kontorlandskaber. På det seneste er der dog kommet hårdføre sorter på markedet, f.eks.:

 'Adolphe Audusson'
 'Alba Simplex'
 'Arajishi'
 'Babara Clark'
 'Betty Sheffield Supreme'
 'Blod of China' 
 'C. M. Hovey'
 'Coquettii'
 'Dixie Knight'
 'Elegans'
 'Grand Prix'
 'Korean Fire'
 'K. Sawada syn. Silver Moon'
 'Kramer's Supreme'
 'Nuccio's Gem'
 'Roger Hall'
 'Tricolor syn. Ezo Nishiki'

Buske
Røde blomster
Kamelia-slægten
Højlandsmangabey

Højlandsmangabey (Rungwecebus kipunji) er en mangabey-abe, der først blev beskrevet af videnskaben i 2005, selvom den lokalt var kendt under navnet kipunji. Den er dermed den første nye afrikanske primatart siden 1984. Arten lever i Tanzanias højland. Den lever i højder på op til 2500 m.

Kilder og eksterne henvisninger 

 BBC: New African monkey discovered
 National Science Foundation press release
 Highland Mangabey's honk-bark  (in .WAV format)
 Video of Highland Mangabey  (in MPEG format)

Aber fra Afrika
Dyr fra Østafrika
Marekatte
Victoria (Canada)

Victoria er hovedstaden af provinsen Britisk Columbia i Canada med  indbyggere. Victoria ligger på sydspidsen af Vancouver Island og er omgivet af flotte strande og kyster. Klimaet er behageligt med varme somre og milde vintre. På grund af det behagelige klima, bor mange ældre mennesker i Victoria. Hovedindustrierne i byen er turisme, regeringsarbejde, søværnet og uddannelse. Victoria var en gang hjemsted for Songhees indianerstammen. Byens moderne historie begyndte som en britisk koloni og er stadigvæk kendt som "mere britisk end Storbritannien." I dag vedligeholder byen mange af sine britiske og indianertraditioner og kultur. Byen er også hjemsted for mange immigranter fra Asien. 

Victoria ligger ca 100 km eller 2 timer syd fra Vancouver med færge.

Venskabsbyer 
  Khabarovsk, Rusland 
  Napier, New Zealand 
  Morioka, Japan 
  Suzhou, Kina

Referencer

Eksterne henvisninger 

 Byen Victorias hjemmeside 
 Turisme i Victoria

Byer i Britisk Columbia
Jacta est alea

Jacta est alea er den danske version af det latinske Alea jacta est, der betyder terningen er kastet. Udtrykket stammer fra Suetons Cæsar-biografi kap. 32. 

Der er flere udlægninger af udtrykket: Iacta alea est, Jacta alea esto, Alea iacta est, Alea jacta est, Jacta alea esto Rubiconem transivimus.

Betydningen er i overført betydning, at 'den endelige afgørelse er truffet'. 

Udtalelsen tillægges Julius Cæsar. Ifølge historikeren Plutarch citerede Cæsar den græske komedieskriver Menander: Ἀνερρίφθω κύβος (anerriphtho kybos).

Cæsar, der var prokonsul i Gallien, havde ikke ret til at overskride provinsens grænse mod Italien. Men i år 49 f.Kr. besluttede han sig dertil, og da han gik over Rubicon, grænsefloden mellem Gallia Cisalpina og Italien, brugte han ordene.

Udtrykket kommer fra et terningspil, og talemåden har formodentlig være brugt i forbindelse med dette spil.

Elverhøj 
I det danske skuespil Elverhøj af Johan Ludvig Heiberg (fra 1828) går kong Christian 4. gå over Tryggevælde Å, hvorved han overskrider grænsen til Stevns Herred, hvor Elverkongen ifølge folketroen har sit rige og ikke tåler andre konger. 

Derfor siger kongen:
Vel er jeg ikke Cæsar, og disse bølger ikke Rubicon, men dog jeg siger: Jacta est alea.

Latinske vendinger

sv:Lista över latinska ordspråk och talesätt#A
Pesach

Pesach (hebraisk פֶּסַח [pesaḥ]) eller jødisk påske er den største jødiske fest og den kristne påskes ophav. I de syv eller otte dage pesach varer, må jøder ikke spise syret brød eller andet der indeholder syrnet hvede eller byg. Syret brød er brød som er lavet med hævemiddel, herunder surdej. Andre produkter, der indeholder syrnet hvede eller byg, er eksempelvis vodka og øl, som fremstilles ved en fermentering (syrning).

Den første aften spiser jøder (og også anden aften blandt traditionelle jøder udenfor Israel) et rituelt måltid, en seder, hvor haggada shel pesach (påskefortællingen) læses, og der serveres symbolske madretter som matzot, maror (bitre urter), karpas (selleri), charoset (frugtsovs), betza (æg) og zeroa (et grillet lammeben). Matzot er et særligt usyret brød som blandt andet kan laves af hvede eller byg, men også andre kornsorter. Det kan bruges til at lave matzahboller.

Historie 
Pesach var en gammel israelitisk landbrugsfest, der fejrede foråret med kornets og kvægets frugtbarhed. Et nyere element er forbindelsen med udvandringen fra Egypten, hvor hver familie slagtede et lam. Lammet blev tilberedt og spistes med usyret brød og urter. Lammets blod blev smurt på dørstolperne for at holde døden væk. Til minde om det blev det tradition at spise lam hvert år om aftenen ved udgangen af den 14. nisan. Lammet skulle slagtes og spises i Templet i Jerusalem, men det blev for besværligt, så lammet blev slagtet i templet, hvorefter hver familie spiste det ceremonielle måltid i hjemmet.

Mad: 
Til jødernes påske har de en tallerken med 
Saltvand og bitre grøntsager f. eks roer (Maror)
Charoset (חרוסת) (En sød ret af hvidvin, kanel, nødder, bl.a. valnødder, pærer, æbler, rosiner, figner og appelsinjuice) 
Charosetens konsistens og mørke farve, symboliserer det mudder, som jøderne brugte til at lave mursten, da de var slaver i Egypten. 
Navnet ”Charoset” kommer fra det hebraiske ord: cheres (חרס) "Ler"
Der bliver også spist æg (Betza), salat, lammeben (Zeroa), og selleri (Karpas)
I de syv til otte dage Pesach varer, må jøder ikke spise syret brød eller mad, der indeholder: Spelt, hvede, durum-hvede, byg, enkorn, emmer og toradet byg, undtagen hvis de er bagt som Matzot eller usyret brød.

Eksterne henvisninger

Jødiske helligdage
VB

VB, akronymet har forskellig betydning:

 vBulletin – internetforum, baseret på open source-programmeringssproget PHP.
 Vejle Boldklub – en dansk fodboldklub.
 Værløse Boldklub – en dansk fodboldklub.
 Varde Boldklub – en tidligere dansk fodboldklub.
 Victoria Bitter – en øl fra Carlton and United Breweries (CUB), Australien.
 Virtual Boy – en transportabel hjelm-formet virtual reality video-spillekonsol fra Nintendo.
 Visual Basic – et programmeringssprog fra Microsoft.
 Vlaams Blok – belgisk politisk parti.
Eviggrønne parti (skak)

Det eviggrønne parti er et berømt skakparti fra 1852 mellem Adolf Anderssen og Jean Dufresne.

Adolf Anderssen var en af sin tids stærkeste spillere og af mange anset for at være verdensmester efter at have vundet turneringen i London 1851. Jean Dufresne var en populær udgiver af skakbøger, som det lykkedes at vinde nogle få partier mod mester-spillere.
 
Dette var et uformelt parti i lighed med det "Udødelige parti". Wilhelm Steinitz beskrev senere partiet som værende "det eviggrønne i Anderssens laurbærkrone", hvilket gav spillet dets navn.

Spillet er vist nedenfor i algebraisk notation. Det kan også hentes her i PGN format .

1. e4 e5 2. Sf3 Sc6 3. Lc4 Lc5 4. b4

Dette er "Evans Gambit", som var en favorit-åbning i 1800-tallet, og som stadig bruges af og til. Hvid investerer materiale i at opnå en fordel i udviklingen af sine brikker.
 
4...Lxb4 5. c3 La5 6. d4 exd4 7. 0-0 d3?!

Dette anses ikke for at være et godt træk. Blandt alternativerne kan nævnes dxc3 eller d6.

8. Db3!?

Hvid angriber med det samme, særligt bonden på f7, men Te1 er foreslået som værende bedre.

8.... Df6 9. e5 Dg6

Bonden på e5 kan ikke slås, fordi 9... Sxe5 følges af 10. Te1 d6 11. Db5+ som koster sort en officer.

10. Te1! Sge7 11. La3 b5?!

I stedet for at forsvare sig tilbyder sort et mod-offer. Det er en dårlig plan, fordi hvid har opnået en bedre strategisk position. Bedre kunne f.eks. være ...a6 for at give b-bonden mulighed for at avancere senere.

Stillingen efter 19....Dxf3</div>

12. Dxb5 Tb8 13. Da4 Lb6

Her kan sort ikke rokere kort, fordi 13...O-O 14. Lxe7 ville overbelaste springeren på c6.

14. Sbd2 Lb7 15. Se4 Df5? 16. Lxd3 Dh5 17. Sf6+!?

Dette er et smukt offer. Det kan dog bemærkes, at 17. Sg3 Dh6 18. Lc1 De6 19. Lc4 vinder materiale på en meget enklere måde.

17.... gxf6 18. exf6 Tg8 19. Tad1! Dxf3

Den sorte dronning kan hænge på f3, fordi tårnet på g8 binder den hvide bonde på g2. Herfra kan sort sætte hvid i ét træk på g2, så hvid er tvunget til at give sort skak i hvert træk.

20. Txe7+! Sxe7? 21. Dxd7+!! Kxd7 22. Lf5+
En dobbeltskak, der som oftest er yderst farlig. I dette tilfælde er den i hvert fald både farlig og afgørende.
 
22.... Ke8 23. Ld7+ Kf8 24. Lxe7# 1-0

Savielly Tartakower mente: "Den ypperste kombination i al litteratur om spillet."

Henvisninger 

 Graham Burgess, John Nunn, and John Emms. The Mammoth Book of the World's Greatest Chess Games. 1998. New York: Carroll and Graf Publishers, Inc. .
 Eade, James. Chess for Dummies. 1996. Foster City, CA: IDG Books Worldwide, Inc. .
 Savielly Tartakower and J. du Mont. 500 Master Games of Chess. Dover Publications, June 1, 1975, .
 Wheeler, David A. http://www.dwheeler.com 

Skakpartier
Frøbjerg Bavnehøj

Frøbjerg Bavnehøj er et 130,06 meter højt punkt, som er navngivet efter frugtbarhedsguden Frej. Det er beliggende i Assens Kommune ved landsbyen Frøbjerg 4 kilometer fra Tommerup Stationsby. Det er Fyns højeste punkt og består af moræneler. Området mellem Vissenbjerg og Frøbjerg er et stærkt kuperet dødislandskab fra slutningen af sidste istid. Området er fredet i 1947.

Der er flere adgangsveje til toppen af Frøbjerg Baunehøj. Følger man den længste ad stiarealet, passerer
man en række kulturelle erindringssteder af nationalhistorisk karakter:
Kvindernes valgret i forbindelse med grundlovens ændring i 1915. Etableret i 1918.
Genforeningen i 1920. Etableret i 1922.
150 året for stavnsbåndets løsning. Etableret i 1939.
Mindesten over Fyns første folkevalgte biskop, A.J. Rued. Etableret i 1948.
Mindelund for besættelsestidens ofre fra Fyns Stift, rejst 1954.
Mindesten for to af Bavnehøjselskabets stiftere, J. Kyed og J.J. Vest.
Grundloven af 1849's 150 års jubilæum. Etableret i 1999.

På højen afholdes det årligt tilbagevendende Frøbjerg Festspil.

Referencer

Eksterne kilder/henvisninger 
 Frøbjerg Festspil 
 Om Frøbjerg Baunehøj  på  assens.dk

Bakker i Danmark
Fredede arealer i Danmark
Assens Kommunes geografi
Nynazisme

Nynazisme dækker de forsøg på at genoplive nazismen efter anden Verdenskrig. Ifølge Lindboe er nynazistiske hate crimes at forstå som politisk aktivitet.

Kilder 
 Ole Lindboe, Nynazismen – Magt eller afmagt, Frydenlund, 2002. .
 Ole Lindboe, Blod & Ære – Den ny nazisme, Forlaget Pelikan, 2000. .

 
Højreekstremisme
Zbigniew Batko

Zbigniew Batko (født 1940, død 18. december 2007 i Łódź, Polen) var en polsk forfatter og oversætter.

Hans anden roman Oko (Øje, 1992) blev nomineret til Janusz A. Zajdel-prisen. Hans første roman hedder Z powrotem czyli Fatalne skutki niewłaściwych lektur (Tilbage, eller Uheldige følger af upassende læsestof, 1985, illustreret af Statys Eidrigevičius).

Han oversatte (til polsk) romaner af John Steinbeck, Zadie Smith, Jeanette Winterson, Jack London og mange flere.

Romanforfattere fra Polen
Oversættere fra Polen
Marek Baraniecki

Marek Baraniecki (født 16. juni 1954 i Gliwice) er en polsk forfatter.

Han er uddannet miljøingeniør. Siden 1976 arbejder han som journalist.

Baraniecki debuterede i 1983 med novellen Karlgoro godzina 18 (Karlgoro klokken 18). I 1985 publicerede han novellesamlingen Głowa Kasandry (Kassandras hoved) og fik Janusz A. Zajdel-prisen.

Eksterne henvisninger 

Novelleforfattere fra Polen
Journalister fra Polen
Romanforfattere fra Polen
Roverandom

Roverandom er en bog af den britiske forfatter J.R.R. Tolkien. Denne bog er en af hans mindre kendte bøger. Bogen handler om en hunds eventyr i den magiske verden, og et besøg hos troldmændene. Det er en børnebog, der også kan fange den voksne læser. I de ældre eksemplar, kan det ses at Tolkien selv har tegnet og malet illustrationer. Bogen er tilegnet hans anden søn, da han mistede sit yndlingslegetøj, en lille sort og hvid malet bly-hund. 

Bøger af J.R.R. Tolkien
Børnebøger
Twiggy

Twiggy (Lesley Hornby født 19. september 1949 i London) var en af de mest berømte fotomodeller i 1960'erne. Hendes store øjne og drengede udseende gjorde hende til den ideelle fotomodel for den tid.

Hun var gift med den amerikanske skuespiller Michael Witney 1978-83, der døde af et hjertestop. Sammen fik de datteren Carly. I 1988 blev hun gift med den engelske skuespiller Leigh Lawson, og hedder i dag Lesley Hornby Lawson.

Efter fotomodelkarrieren i 1960'erne har hun arbejdet som skuespiller på film og teater, bl.a. medvirkede hun i filmen The Blues Brothers. Endvidere har hun medvirket i America's Next Top Model som dommer, hvor hun afløste Janice Dickinson.

Allerede som 16-årig blev hun udråbt som "årets ansigt" i 1966

Eksterne henvisninger 

 

Fotomodeller fra England
Skuespillere fra England
Cytoplasma

Cytoplasma består af hele celleindholdet på nær cellekernen. Cytoplasma består af cytosolen, organeller, cytoskelet og næringsdepoter. Der er cytosol, som er flydende, inde i hver eneste celle. Rundt omkring findes cellemembranen, som beskytter cellen.

Cellebiologi
Udviklingsbistand

Udviklingsbistand er bistand givet af industrialiserede lande til udviklingslande som støtte til økonomisk udvikling. Hvor humanitærbistand søger at mindske lidelse på kort sigt, søger udviklingsbistand at fjerne fattigdom på langt sigt. 

Normalt bruges termen udviklingsbistand om bistand givet af landes regeringer, men dækker også privat bistand. Igennem de sidste 20 år har den officielle udviklingsbistand (den der gives af regeringer) ligget mellem 50 og 60 mia. dollars. USA er verdens største bidragyder i absolutte tal ($15,7 mia. i 2003), men den mindste blandt de udviklede lande i forhold til BNP  (0,14% i 2003). FN har sat 0,7% af BNP som mål for størrelsen af udviklingshjælp. I øjeblikket lever kun fem lande op til dette mål (Norge giver mest, nemlig 0,92%).

Se også 
Udvikling – Udvikling er Danidas gratisavis, der bringer nyheder om dansk udviklingsbistand. 

International politik
Internationale solidaritetsbevægelser
Udviklingspolitik
Cellekerne

Cellekernen (eller nukleus) er i cellebiologi et membranbeklædt organel, der findes i eukaryote celler. I de fleste pattedyrceller måler den mellem 5 og 10 mikrometer (μm) i diameter.

Cellekernen indeholder det meste af cellens arvemateriale. Arvematerialet er ordnet som lange kæder af DNA-molekyler, der er snoet omkring histon-proteiner som kromatin. Generne i arvematerialet udgør cellens nukleære genom. Cellekernens funktion er at udtrykke og beskytte arvematerialet og kontrollere cellens aktivitet ved at regulere proteinbiosyntesen, også kaldet genekspressionen. Cellekernen udgør derfor cellens kontrolcenter. Cellekernen afgrænses fra cellens cytoplasma af kernemembranen (nukleolemma), en dobbeltmembran, der omslutter hele organellet. Kernemembranens indre overflade er dækket af den nukleære lamina, som udgør et afstivende, filamentøst gitter. Genekspression og vedligeholdelse af kromatinet kræver transport af store molekyler, bl.a. proteiner og RNA, gennem porer i cellemembranen. Disse porer krydser begge lag og udgør en kanal, gennem hvilken store molekyler kan passere ind og ud ved aktiv transport. Ioner og små molekyler kan frit passere kanalerne ved diffusion.

Cellekernens indre kaldes nukleoplasma og rummer forskellige strukturer, der består af proteiner, RNA og kromatindele. Den mest kendte af disse strukturer er kernelegemet (nukleolus), der er involveret i dannelsen af ribosomer. Efter at være dannet i kernelegemet eksporteres ribosomerne til cytoplasmaet, hvor de translaterer mRNA til proteiner.

Referencer

Eksterne henvisninger

Se også 
 Akson, synapse
 Nervesystemet
 Neurofysiologi, neuroanatomi
 Soma

Cellebiologi
Endoplasmatisk reticulum

Endoplasmatisk reticulum (forkortet ER) er et netværk af sække og rør i eukaryote celler. Det endoplasmatiske reticulum er vigtig i membransyntesen og metabolske processer i cellen. Der findes to slags endoplasmatisk reticulum: det ru og det glatte, der hver har sine opgaver.

Det glatte endoplasmatiske reticulum er vigtig i syntesen af lipider, herunder olier, fosfolipider og steroider. I leverceller medvirker det glatte endoplasmatiske reticulum til nedbrydningen af alkohol og flere stoffer, herunder smertestillende medicin, rusmidler, nogle antibiotikum mm.. Leverceller der udsættes for sådanne stoffer producerer mere glat endoplasmatisk reticulum og kan derved omsætte mere af gangen. Dette er årsagen til at misbrugere efterhånden opbygger en større tolerance. 

Det ru endoplasmatiske reticulum hedder sådan, da det er dækket af ribosomer og derfor fremstår "ru" på en elektron mikrografi. En af det ru endoplasmatiske reticulums opgaver er at producere mere membran. Fosfolipider produceret her integreres i det endoplasmatiske reticulums egen membran og fordeles via vesikler til de øvrige membraner, der indgår i endomembransystemet. Proteinerne, der ved proteinbiosyntesen produceres af ribosomerne bundet til det ru endoplasmatiske reticulum, integreres i fosfolipidmembranen, transporteres til andre organeller eller udskilles af cellen. Et eksempel på et protein, der udskilles fra cellen, er hormonet insulin. Type 1 diabetes opstår, når celler i bugspytkirtlen ikke kan udskille insulin. Manglen på insulin forstyrrer metabolismen af glukose i kroppen.

Se også 
 Golgiapparat

Noter 

Cellebiologi
Andisjan

Andisjan eller Andijan er den fjerde største by i Usbekistan og hovedstad i provinsen af samme navn. Byen ligger i den østligste del af landet tæt ved den kirgisiske grænse. Byen har  indbyggere.

Referencer 

Byer i Usbekistan
Dibutylphthalat

Dibutylphthalat (DBP) er en kemisk forbindelse, der bruges til at blødgøre plastic med. Er blevet brugt i store mængder i alt fra limprodukter, maling, kosmetik (f.eks. neglelak og hårspray) til legetøj. Stoffet har har en svag østrogen effekt.

Ftalater